Sandra ute av «Mitt Dansecrew»
Da alle stemmene fra publikum var klare fredag kveld, fikk «Idol Junior»-dommer og artist Sandra Lyng Haugen minst stemmer. Dommerne valgte deretter hvem de mente Lyng Haugen måtte ut i battle med, og det ble den 20 år gamle bloggeren Sophie Elise Isachsen. Begge jentene forsøkte å ha det så gøy de kunne da de danset mot hverandre. Av de to fikk bloggeren flest stemmer etter at battlen var ferdig, og dermed gikk artisten ut av dansekonkurransen. – Det gjør vondt å ikke skulle være sammen med crewet hver eneste dag, sa 27-åringen, og ønsket alle lykke til videre. Isachsen og Unique Crew gikk videre med 58 prosent av stemmene. Forrige fredag stemte TV-seerne mot dommerne og sendte Markus Bailey hjem. Også han møtte Isachsen i battle. De gjenværende deltagerne er nå Sofie Elise Isachsen, Lisa Tønne og Thomas «Finger'n» Gullestad. Tidligere har Eskil Pedersen, Susanne Furøy Wergeland og Lise Karlsnes blitt stemt ut av konkurransen.
Bloggeren Sophie Elise Isachsen ble sendt videre i dansekonkurransen, mens artisten Sandra Lyng Haugen ble sendt hjem.